# Ako hovoriť s deťmi o vakcínach proti COVID-19

Posledná aktualizácia: 8. augusta 2022

Očkovanie sa tiež odporúča niektorým deťom vo veku od 6 mesiacov do 4 rokov, ktoré sú vážne imunokompromitované alebo majú zdravotné postihnutie, ako aj tým, ktoré majú komplexné a/alebo viaceré zdravotné problémy zvyšujúce ich riziko vážneho ochorenia na COVID-19. Je prirodzené, keď je vaše dieťa zvedavé a má veľa otázok o očkovaní proti   
COVID-19. Tu je niekoľko návrhov, ako hovoriť s deťmi pred očkovaním a po ňom.

Je dôležité, aby ste sledovali najčerstvejšie pokyny dostupné na [web stránke Department of Health and Aged Care.](https://www.health.gov.au/)

Taktiež môžete prediskutovať akékoľvek obavy alebo otázky, ktoré o očkovaní proti COVID-19 máte, s poskytovateľom imunizačných služieb alebo svojím lekárom pred zaočkovaním vášho dieťaťa.

Je dôležité, aby ste si vypočuli reakcie dieťaťa a uznali jeho obavy pred očkovaním.

* Povedz mi, čo už vieš o vakcíne proti COVID-19.
* Dostal/a si už niekedy vakcínu?

Šanca je, že vaše dieťa dostalo už predtým nejakú vakcínu a že to nebolo také zlé.

Úprimne, a primerane jeho veku, mu vysvetlite, čo viete o vakcíne proti COVID-19.

Uvedomte si, že deti preberajú emociálne podnety od dospelých, takže prílišné zdieľanie obáv nemusí byť konštruktívne a môže vaše dieťa znepokojiť.

Vysvetlite svojmu dieťaťu, že sa ho bude lekár alebo lekársky odborník pýtať nejaké otázky, že dostane do ramena ihlu (alebo do stehna, ak je vo veku od 6 mesiacov do 5 rokov), že pocíti malé pichnutie a že to miesto, kde vošla ihla, môže potom trochu bolieť. Ubezpečte svoje dieťa, že to je úplne normálne, keď ho bude miesto vpichu trochu bolieť a že to znamená, že vakcína pracuje.

Ak sa zdá, že vaše dieťa prejavuje úzkosť pred očkovaním, snažte sa porozumieť jeho pocitom. V prípade potreby môžete požiadať svojho lekára o ďalšie rady.

## Odpovedajte na otázky vášho dieťaťa

Pripravte si nejaké odpovede, ktoré sú vhodné pre deti, na otázky, ktoré môže vaše dieťa mať. Tu sú niektoré z kľúčových otázok a odpovedí, ktoré by mohli pri tomto rozhovore pomôcť:

Používajte skutočné príklady, ako napríklad chrániť starých rodičov dieťaťa, možnosť stale robiť to, čo má rado, ako napríklad chodiť do školy a športovať v kolektíve, ak si myslíte, že to pomôže.

Vakcíny boli dôkladne preskúšané agentúroui v Austrálii, kde dávajú pozor, aby boli všetky lieky bezpečné. Nedali by ich ľuďom, keby neboli bezpečné.

Ak sa vaše dieťa bojí ihly, dôležitá je efektívna príprava a odvrátenie pozornosti dieťaťa.

Pre deti vo veku and 5 rokov môže pomôcť, ak navštívite menšie známejšie miesto, ako napríklad miestnu lekáreň alebo zdravotné stredisko. Veľké očkovacie miesta môžu byť hlučné a rušné a môžu zväčšiť jeho úzkosť.

Prineste so sebou jeho obľúbené hračky alebo knižky za účelom vytvorenia pozitívnej skúsenosti a odvrátenia pozornosti dieťaťa.

Vopred oznámte, ak sa vaše dieťa bojí ihly, aby si dali dostatočný čas, a zaistili neunáhlený a pokojný proces.

Pre získanie ďalších informácií o vakcíne môžete navštíviť [web stránku Department of Health and Aged Care](https://www.health.gov.au/initiatives-and-programs/covid-19-vaccines/translations) na [www.health.gov.au](http://www.health.gov.au).

Môžete zavolať National Coronavirus a COVID-19 Vaccine Helpline na **1800 020 080**. Pre bezplatné interpretačné služby zvoľte klapku 8.

Ak ste nepočujúci/a alebo máte poruchu sluchu alebo reči, volajte na National Relay Service na **133 677**.